CELEX: 32019D1798
Language: hu
Date: 2019-10-23 00:00:00
Title: Az Európai Parlament és a Tanács (EU) 2019/1798 határozata (2019. október 23.) az Európai Ügyészség Európai Főügyészének kinevezéséről

28.10.2019   
               
               
                  HU
               
               
                  Az Európai Unió Hivatalos Lapja
               
               
                  L 274/1
               
            
         AZ EURÓPAI PARLAMENT ÉS A TANÁCS (EU) 2019/1798 határozata
         (2019. október 14.)
         az Európai Ügyészség Európai Főügyészének kinevezéséről
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Ügyészség létrehozására vonatkozó megerősített együttműködés bevezetéséről szóló, 2017. október 12-i (EU) 2017/1939 tanácsi rendeletre (1) és különösen annak 14. cikkére,
         tekintettel az Európai Ügyészség létrehozására vonatkozó megerősített együttműködés bevezetéséről szóló, (EU) 2017/1939 rendelet 14. cikkének (3) bekezdésében meghatározott, kiválasztással foglalkozó tanácsadó testület működési szabályzatáról szóló, 2018. július 13-i (EU) 2018/1696 tanácsi végrehajtási határozatra (2),
         tekintettel az (EU) 2017/1939 rendelet 14. cikkének (3) bekezdésében meghatározott kiválasztással foglalkozó tanácsadó testület tagjainak kinevezéséről szóló, 2018. szeptember 18-i (EU) 2018/1275 tanácsi határozatra (3),
         tekintettel az előválogatott jelöltek javasolt listájára, amelyet a kiválasztással foglalkozó tanácsadó testület – az (EU) 2018/1696 végrehajtási határozattal összhangban – az Európai Ügyészség Európai Főügyészének kinevezése céljából 2019. február 4-én összeállított,
         mivel:
         
                     (1)
                  
                  
                     Az (EU) 2017/1939 rendelet létrehozta az Európai Ügyészséget. A Bizottság felel az Európai Ügyészség létrehozásáért és kezdeti adminisztratív működéséért mindaddig, amíg ez utóbbi kapacitással nem rendelkezik saját költségvetésének végrehajtására.
                  
               
                     (2)
                  
                  
                     Az Európai Főügyész az Európai Ügyészség vezetője, aki megszervezi az Európai Ügyészség munkáját, irányítja annak tevékenységét, valamint döntéseket hoz az (EU) 2017/1939 rendeletnek és az Európai Ügyészség belső eljárási szabályzatának megfelelően. Az Európai Ügyészség Ügyészi Kollégiumát az Európai Főügyész és tagállamonként egy-egy európai ügyész alkotja.
                  
               
                     (3)
                  
                  
                     Az (EU) 2017/1939 rendelet 120. cikke (2) bekezdésének második albekezdésével összhangban az Európai Ügyészség az említett rendelettel ráruházott nyomozási és vádhatósági feladatokat a Bizottság határozatában megállapítandó időponttól kezdve látja el, mely határozatra az Európai Főügyész az Európai Ügyészség létrehozását követően haladéktalanul javaslatot tesz.
                  
               
                     (4)
                  
                  
                     Ezért – az Európai Parlament és a Tanács közös megegyezésével – ki kell nevezni az Európai Ügyészség első Európai Főügyészét.
                  
               
                     (5)
                  
                  
                     Az Európai Unió Hivatalos Lapjában2018. november 19-én pályázati felhívást tettek közzé az Európai Főügyész álláshely ideiglenes alkalmazottként, AD 15 besorolási fokozatban történő betöltésére. (4)
                     
                  
               
                     (6)
                  
                  
                     Az (EU) 2018/1696 végrehajtási határozat meghatározza az (EU) 2017/1939 rendelet 14. cikkének (3) bekezdésében meghatározott, kiválasztással foglalkozó tanácsadó testület működési szabályzatát (a továbbiakban: a kiválasztással foglalkozó tanácsadó testület működési szabályzata).
                  
               
                     (7)
                  
                  
                     A kiválasztással foglalkozó tanácsadó testület működési szabályzatának VII. szabálya 1. pontjának első bekezdésével összhangban a kiválasztással foglalkozó tanácsadó testület összeállított egy három előválogatott jelöltből álló listát, és az Európai Parlamentnek és a Tanácsnak 2019. február 4-én, valamint 2019. február 14-én elküldött levelében megjelölte azokat az okokat, amelyek alapján a jelentkezőket a listára kiválasztotta. Az Európai Parlamentnek és a Tanácsnak közös megegyezéssel ki kell neveznie Európai Főügyésszé a listán szereplő jelöltek egyikét. A kiválasztással foglalkozó tanácsadó testület a kiválasztással foglalkozó tanácsadó testület működési szabályzatának VII. szabálya 1. pontjának második bekezdésével összhangban a jelölteket a képesítésük és a tapasztalatuk szerint rangsorolta. Az ilyen rangsorolás a kiválasztással foglalkozó tanácsadó testület preferenciájának sorrendjét tükrözi, és annak követése nem kötelező az Európai Parlament és a Tanács számára.
                  
               
                     (8)
                  
                  
                     A három előválogatott jelölt 2019. február 26-án megjelent az Európai Parlament Állampolgári Jogi, Bel- és Igazságügyi Bizottsága és az Európai Parlament Költségvetési Ellenőrző Bizottsága előtt. Az Európai Parlament Elnökeinek Értekezlete 2019. március 7-én úgy határozott, hogy az Európai Parlament jelöltje Laura Codruța KÖVESI, és ezen álláspontját 2019. július 18-án megerősítette.
                  
               
                     (9)
                  
                  
                     A tagállamok kormányai állandó képviselőinek bizottsága (Coreper) 2019. február 20-án – a 2019. február 15-én jóváhagyott belső eljárásának megfelelően –, figyelembe véve az Európai Parlamentet képviselőkkel folytatott megbeszéléseket, tesztszavazást tartott annak érdekében, hogy meghatározza a Tanács álláspontját. Az említett megbeszéléseket követően a Coreper 2019. szeptember 19-én támogatta Laura Codruța KÖVESI Európai Főügyésszé történő kinevezését.
                  
               
                     (10)
                  
                  
                     Az Európai Parlament és a Tanács közös megegyezéssel, e határozat hatálybalépésének napjától számított hét évre nevezi ki az Európai Ügyészség Európai Főügyészét, akinek a hivatali ideje nem megújítható.
                  
               
                     (11)
                  
                  
                     Az Európai Parlament és a Tanács által kinevezett egyes tárgyalócsoportok együttes ülését követően a két intézmény közös megegyezésre jutott az Európai Ügyészség Európai Főügyészének kinevezése tekintetében.
                  
               
                     (12)
                  
                  
                     Laura Codruța KÖVESI kinevezésekor mindkét intézmény értékelte az egyes jelöltek érdemeit, figyelembe véve a kiválasztással foglalkozó tanácsadó testület által adott indoklást is,
                  
               ELFOGADTA EZT A HATÁROZATOT:
         
            1. cikk
            Laura Codruța KÖVESI-t ezennel kinevezik az Európai Ügyészség Európai Főügyészévé ideiglenes alkalmazottként, AD 15 besorolási fokozatban, a 2019. október 31-től kezdődő hétéves, nem megújítható időszakra.
         
         
            2. cikk
            Ez a határozat az Európai Unió Hivatalos Lapjában való kihirdetésének napját követő harmadik napon lép hatályba.
         
         
            Kelt Luxembourgban, 2019. október 14-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
                  az elnök
               
               T. TUPPURAINEN
            
         
         
            (1)  HL L 283., 2017.10.31., 1. o.
         
         
            (2)  HL L 282., 2018.11.12., 8. o.
         
         
            (3)  HL L 238., 2018.9.21., 92. o.
         
         
            (4)  HL C 418. A., 2018.11.19., 1. o.